Mark T. Vande Hei
Mark Thomas Vande Hei (sündinud 10. novembril 1966) on Ameerika Ühendriikide erusõjaväelane ja NASA astronaut. 12. septembrist 2017 kuni 27. veebruarini 2018 oli Vande Hei Rahvusvahelise Kosmosejaama 53. ja 54. ekspeditsiooni liige. 5. oktoobril 2017 käis ta koos Randolph Bresnikiga avakosmoses. Hiljem tegi ta veel 3 kosmosekõndi, viibides avakosmoses kokku 26 tundi ja 42 minutit. 9. aprillil 2021 startis Vande Hei Sojuz MS-18 pardal taas Rahvusvahelisse Kosmosejaama ning oli 64. ja 65. ekspeditsiooni meeskonnaliige. Ta naasis Maale 30. märtsil 2022. Vande Hei on abielus ja tal on kaks last.